**NAJAVA ZA MEDIJE**

**MUZZA organizira STEM radionice za djecu predškolskog uzrasta**

Udruga MUZZA, u sklopu projekta MUZZA STEM akademija – STEMA, organizira dvije edukativne radionice namijenjene djeci predškolske dobi. Radionice će se održati 25. i 26. srpnja od 16 do 17 sati u Dječjem vrtiću Radost.

Prva radionica, pod nazivom “Vjetar u igri!”, održat će se u srijeda 25. srpnja. Djeca će kroz praktičan rad i igru upoznati načine na koje sunce, vjetar i voda mogu pokretati svijet oko nas.

Dan kasnije, u četvrtak 26. srpnja, održat će se druga radionica "Šareni laboratorij tekućina" gdje će kroz igru i promatranje istraživati pH vrijednost vode pomoću senzora te pomoću spektrometra pokušati otkriti koji se sok krije u čaši, upoznajući tako svijet znanosti kroz boje i svjetlost.

Cilj radionica je približiti djeci teme obnovljivih izvora energije, ekologije i moderne tehnologije na način koji je njima razumljiv, zabavan i poticajan. Kroz stručno vodstvo edukatora iz udruge MUZZA i stručnjaka s Geotehničkog fakulteta, djeca razvijaju rane STEM vještine te se potiče njihova znatiželja i interes za svijet oko sebe.

Sudjelovanje na radionicama je besplatno, no zbog ograničenog broja mjesta potrebna je prethodna prijava putem obrasca dostupnog na mrežnoj stranici Udruge: www.muzza.hr. Dodatne informacije mogu se dobiti putem e-mail adrese: info@muzza.hr.

Projekt je sufinancirala Europska unija iz Europskog strukturnog fonda +. Izneseni stavovi i mišljenja samo su autorova i ne odražavaju nužno službena stajališta Europske unije ili Europske Komisije. Ni Europska unija niti Europska komisija ne mogu se smatrati odgovornima za njih.